**Likumprojekta “Grozījumi Azartspēļu un izložu likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Eiropas Parlamenta un Padomes 2015.gada 20.maija direktīva (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr.684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK (turpmāk – Direktīva) un likumprojekts “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā” (turpmāk – NILLTFN likumprojekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Azartspēļu un izložu likuma 2.panta trešajā daļā noteikts, ka azartspēļu un izložu organizētāja tiesības un pienākumus noziedzīgi iegūtu līdzekļu legalizācijas un terorisma finansēšanas novēršanā nosaka [Noziedzīgi iegūtu līdzekļu legalizācijas un terorisma finansēšanas novēršanas likums](https://m.likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums). Savukārt Azartspēļu un izložu likuma 36.panta otrajā daļā paredzēts pienākums azartspēļu organizētājam fiksēt personas identificējošos datus, ja darījuma summa azartspēļu organizēšanas vietā ir 1000 *euro* vai lielāka. Minētā prasība pēc būtības ir saistīta ar mērķi novērst noziedzīgi iegūtu līdzekļu legalizāciju un terorisma finansēšanu.Direktīvas prasības ir jāpārņem Noziedzīgi iegūtu līdzekļu legalizācijas un terorisma finansēšanas novēršanas likumā. Direktīvas 11.panta d) punkts nosaka, ka dalībvalstis nodrošina, lai atbildīgie subjekti klienta uzticamības pārbaudes pasākumus piemērotu šādos apstākļos: attiecībā uz azartspēļu pakalpojumu sniedzējiem – saistībā ar laimestu iekasēšanu, azartspēļu likmēm vai abiem minētajiem – veicot darījumus, kuru apmērs ir EUR 2 000 vai vairāk, neatkarīgi no tā, vai darījums tiek veikts ar vienu operāciju vai ar vairākām operācijām, kuras, iespējams, ir saistītas.Savukārt saskaņā ar Azartspēļu un izložu likuma 2.panta trešo daļu azartspēļu un izložu organizētāja tiesības un pienākumus noziedzīgi iegūtu līdzekļu legalizācijas un terorisma finansēšanas novēršanā nosaka [Noziedzīgi iegūtu līdzekļu legalizācijas un terorisma finansēšanas novēršanas likums](https://m.likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums), tādējādi normas, kas attiecas uz noziedzīgi iegūtu līdzekļu legalizācijas un terorisma finansēšanas novēršanu nevar būt noteiktas vienlaicīgi divos normatīvajos aktos. NILLTFN likumprojekts atbilstoši Direktīvai, cita starpā, paredz precizēt azartspēļu un arī izložu organizētāja pienākumus noziedzīgi iegūtu līdzekļu legalizācijas un terorisma finansēšanas novēršanā, ne tikai identificējot klientu, kura darījuma vērtība sasniegusi noteiktu slieksni, bet veicot klienta izpēti.Likumprojekta “Grozījumi Azartspēļu un izložu likumā” (turpmāk – Likumprojekts) mērķis ir neradīt normu dublēšanos, jo azartspēļu un izložu organizētāja pienākumi noziedzīgi iegūtu līdzekļu legalizācijas un terorisma finansēšanas novēršanā, veicot klienta izpēti, tiks noteikti Noziedzīgi iegūtu līdzekļu legalizācijas un terorisma finansēšanas novēršanas likumā atbilstoši Direktīvas prasībām.Tādējādi, lai nerastos pretrunas, kā arī, lai netiktu dublētas normas, Likumprojektā paredzēts no Azartspēļu un izložu likuma izslēgt 36.panta otro daļu. Likumprojekts paredz, ka grozījumi stāsies spēkā vienlaikus ar likumu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā”.  |
| 3. | Projekta izstrādē iesaistītās institūcijas | Finanšu ministrija un Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles un izlozes. Pašlaik Latvijā azartspēles organizē 13 azartspēļu organizētāji un VAS “Latvijas Loto”.Azartspēļu un izložu organizētāju klienti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo prasība identificēt klientu netiek atcelta, bet turpmāk šī norma nedublēsies un to noteiks Noziedzīgi iegūtu līdzekļu legalizācijas un terorisma finansēšanas novēršanas likums. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar, jo prasība identificēt klientu netiek atcelta, bet turpmāk šī norma nedublēsies un to noteiks Noziedzīgi iegūtu līdzekļu legalizācijas un terorisma finansēšanas novēršanas likums. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojekta izstrādi tika informēta Latvijas Darba devēju konfederācija un biedrība “Latvijas Spēļu biznesa asociācija”. |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai Latvijas Darba devēju konfederācijai un biedrībai “Latvijas Spēļu biznesa asociācija”.  |
| 3. | Sabiedrības līdzdalības rezultāti | Likumprojekts bez iebildumiem un priekšlikumiem saskaņots ar Latvijas Darba devēju konfederāciju un biedrību “Latvijas Spēļu biznesa asociācija”. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre Dana Reizniece-Ozola

Avotiņa, 67095515

inga.avotina@fm.gov.lv